For søkere med bokstavkarakter benyttes følgende omregningsskala som grunnlag for utregning av vektet gjennomsnitt: A=5, B=4, C=3, D=2, E=1.
Snittet beregnes av alle emner med bokstavkarakter med vekting ut fra emnets omfang i studiepoeng. For hvert emne som inngår i opptaksgrunnlaget blir tallverdien ganget med antall studiepoeng og det summeres. Totalsummen blir delt på summen av antall studiepoeng. Resultatet blir beregnet med tre desimaler, og dette er den vektede gjennomsnittskarakteren som benyttes til å vurdere om kandidaten har C = 3,0 i snitt, og dermed tilfredsstiller minimumskravet. Eksempelvis:
Emne 1: Karakter A med 20 studiepoeng blir 5 x 20 = 100
Emne 2: Karakter B med 30 studiepoeng blir 4 x 15 = 100
Emne 3: Karakter C med 10 studiepoeng blir 3 x 10 = 30
Emne 4: Karakter D med 20 studiepoeng blir 2 x 20 = 40
Emne 5: Karakter B med 30 studiepoeng blir 4 x 30 = 120
Emne 6: Karakter C med 40 studiepoeng blir 3 x 40 = 120
Karaktersnitt 530/150 = 3,533 (3,53) i snitt.
Emner med karakter «bestått» inngår ikke i poengberegningen. Hvis «bestått» er den eneste karakteren i utdanningen vil du få 3 karakterpoeng.